სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ვანის მუნიციპალიტეტის სოფ. რომანეთის საჯარო

სკოლის სასწავლო და საქვაბის შენობების დემონტაჟი

სადემონტაჟო სამუშაოთა ორგანიზაციის პროექტი

თბილისი 2017 წელი

სსიპ

საგანმანათლებლო და სამეცნიერო ინფრასტრუქტურის

განვითარების სააგენტო

ვანის მუნიციპალიტეტის სოფ. რომანეთის საჯარო

სკოლის სასწავლო და საქვაბის შენობების დემონტაჟი

სადემონტაჟო სამუშაოთა ორგანიზაციის პროექტი

სამშენებლო-საპროექტო სამსახურის უფროსი მ. ჭონიაშვილი

ორგანიზაციის პროექტის ავტორი  ტ. სტურუა

თბილისი 2017 წელი

შემადგენლობა

ა)განმარტებითი ბარათი

I.შესავალი

II.სადემონტაჟო ობიექტის დახასიათება

III.სადემონტაჟო სამუშაოთა ხანგრძლივობა

IV.სადემონტაჟო სამუშაოთა რიგობრიობა და ეტაპები

V.სადემონტაჟო სამუშაოთა წარმოების მეთოდები

VI.საჭირო მანქანა-მექანიზმები და ტრანსპორტი

VII.უსაფრთხოების ტექნიკა

VIII.სადემონტაჟო სამუშაოთა წარმოების კალენდარული გეგმა

ბ) გრაფიკული ნაწილი

ნახაზი „მო-1“ – „სადემონტაჟო გენგეგმა“, სადემონტაჟო სქემა“

3

ა) განმარტებითი ბარათი

1. შესავალი

ვანის მუნიციპალიტეტის სოფ. რომანეთის საჯარო სკოლის სასწავლო და საქვაბის შენობების დემონტაჟის პროექტი დამუშავებულია სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს მიერ.

წინამდებარე „სადემონტაჟო სამუშაოთა ორგანიზაციის პროექტი“ დამუშავებულია შემდეგი მოქმედი სამშენებლო ნორმებისა და წესების(სნდაწ) და ტექნიკურ-ნორმატიული დოკუმენტების საფუძველზე:

1.სნდაწ 3.01.01-85\* - „სამშენებლო წარმოების ორგანიზაცია“

2. სნდაწ 1.04.03-85 – „მშენებლობის ხანგრძლივობის ნორმები“

3. სნდაწ - III-4-80\* - „უსაფრთხოების ტექნიკა მშენებლობაში“

4. ტექნიკური რეგლამენტი „ მშენებლობის უსაფრთხოების შესახებ“

5 . ტექნიკური რეგლამენტი „ შენობა-ნაგებობების უსაფრთხოების წესები“

ასევე სხვა მეთოდურ-ნორმატიული დამხმარე დოკუმენტაციის საფუძველზე.

სადემონტაჟო სამუშაოების დაწყებამდე სნდაწ 3.01.01-85\*-ის მოთხოვნის თანახმად დემონტაჟის შემსრულებელმა ორგანიზაციამ აუცილებლად უნდა უზრუნველყოს „სადემონტაჟო სამუშაოთა წარმოების პროექტი“-ს დამუშავება. აკრძალულია დემონტაჟის დაწყება დამტკიცებული „სამუშაოთა წარმოების პროექტი“-ს გარეშე.

დამკვეთის მიერ აუცილებლად უნდა განხორციელდეს ტექნიკური ზედამხედველობა სადემონტაჟო სამუშაოების წარმოებაზე.

4

1. სადემონტაჟო ობიექტის დახასიათება

ვანის მუნიციპალიტეტის სოფ. რომანეთის საჯარო სკოლის სასწავლო შენობა (01/2) აშენებულია 1974 წელს, არის ორსართულიანი, ზომებით გეგმაში 9,5 x46 მ. შენობას გააჩნია 1-1.5 მ სიმაღლის სარდაფი. მზიდი კედლები- ბეტონის წვრილი ბლოკის. საძირკველი- ბეტონის. გადახურვები და დახურვა -ანაკრები რკ/ბეტონის ღრუტანიანი ფილებით. სახურავი -ქანობიანი, დახურულია აზბესტცემენტის შიფერით. სარტყელი- მონოლითური რკ/ბეტონის.

სკოლის სასწავლო შენობას აღენიშნება საძირკვლების არათანაბარი ჯდენებით გამოწვეული მნიშვნელოვანი მოცულობითი დეფორმაცია. განსაკუთრებით მძიმე მდგომარეობაშია შენობის მარჯვენა ნაწილი. აქ გაჩენილია დიდი გახსნილობის ვერტიკალური და დახრილი ბზარები. გაწყვეტილია რ/ბ სარტყელის არმატურა. დერეფნის ზონაში იატაკი დახრილია ანფასის კედლის მხარეს. დაბალია რ/ბ სარტყელის ბეტონის მარკა. ღრუტანიანი ფილების ნაწილის არმატურა გაშიშვლებული და კოროზირებულია.

სკოლის სასწავლო შენობის გამაგრება- გაძლიერება არარენტაბელურია. მასში სასწავლო პროცესის გაგრძელება მოსწავლეთათვის საფრთხის შემცველია. სკოლის სასწავლო შენობა ექვემდებარება დემონტაჟს.

სკოლის საქვაბის შენობა (02/1) არის ერთსართულიანი, მართკუთხედის ფორმის. შენობის მზიდი კედლები-წვრილი ბეტონის ბლოკებით. დახურვა-ანაკრები რკ/ბ ღრუტანიანი ფილებით. სარტყელი- მონოლითური რკ/ბეტონის. საძირკვლები- მონოლითური რკ/ბეტონის. სახურავი- ლითონის ფურცლის.

5

საქვაბეს გააჩნია ლითონის საკვამლე მილი, რომელიც სადემონტაჟოა.

საქვაბის მზიდი კედლები გაშიშვლებულია ნალესისგან და დაბზარულია. გადახურვის ფილების არმატურა გაშიშვლებული და კოროზირებულია. სახურავი დაზიანებულია. საქვაბის შენობა ექვემდებარება დემონტაჟს.

1. სადემონტაჟო სამუშაოთა ხანგრძლივობა

ვანის მუნიციპალიტეტის სოფ. რომანეთის საჯარო სკოლის სასწავლო და საქვაბის ( საკვამლე მილით) შენობების დემონტაჟის ხანგრძლივობა განსაზღვრულია სნდაწ 1.04.03-85 – „მშენებლობის ხანგრძლივობის ნორმები“-ს და დამხმარე „სარეკონსტრუქციო და სადემონტაჟო სამუშაოთა ხანგრძლივობის განსაზღვრა“-ს საფუძველზე და შეადგენს სამუშაოების დაწყებიდან 3 თვეს, მათ შორის მოსამზადებელი პერიოდის ხანგრძლივობა-0,5 თვე.

ცალკეულ სადემონტაჟო სამუშაოთა ტექნოლოგიური თანამიმდევრობა და ხანგრძლივობა მოცემულია „სადემონტაჟო სამუშაოთა წარმოების კალენდარულ გეგმა“-ში.

6

1. სადემონტაჟო სამუშაოთა რიგობრიობა და ეტაპები

ვანის მუნიციპალიტეტის სოფ. რომანეთის საჯარო სკოლის სასწავლო და საქვაბის შენობების და საკვამლე მილის სადემონტაჟო სამუშაოები სრულდება ორ რიგად:

პირველი რიგი- მოსამზადებელი სამუშაოები.

მეორე რიგი- დემონტაჟის ძირითადი სამუშაოები.

მოსამზადებელ პერიოდში სრულდება შემდეგი სამუშაოები:

1) დროებითი ღობის მოწყობა გოსტ 23407-78-ის თანახმად სადემონტაჟო მოედნის შემოღობვის მიზნით.

2) დროებითი შენობა-ნაგებობების მოწყობა.

3) შენობის შიგა ქსელების გამორთვა გარე საკომუნიკაციო ქსელებიდან.

4) მტვრისგან და ხმაურისგან დამცავი ღონისძიებების განხორციელება.

5) სახიფათო ზონების შემოღობვა; ამკრძალავი, გამაფრთხილებელი ნიშნების და სიგნალების მოწყობა.

6) დროებითი სასაწყობო მოედნების მომზადება

ძირითად პერიოდში ერთდროულად , პარალელურ რეჟიმში ხორციელდება სკოლის სასწავლო და საქვაბის შენობების და საკვამლე მილის სადემონტაჟო სამუშაოები შემდეგ ეტაპებად:

I ეტაპი - სახურავის დემონტაჟი (სასწავლო შენობა, საქვაბე); საკვამლე მილის (ლითონის მილების) დემონტაჟი.

II ეტაპი- II სართულის დემონტაჟი (სასწავლო შენობა).

III ეტაპი -I სართულის დემონტაჟი (სასწავლო შენობა, საქვაბე).

7

IV ეტაპი - სარდაფის დემონტაჟი (სასწავლო შენობა).

V ეტაპი - საძირკვლების დემონტაჟი(სასწავლო შენობის, საქვაბის, საკვამლე მილის).

სადემონტაჟო სამუშაოები სწარმოებს „ზემოდან-ქვემოთ“ , „სახურავიდან- საძირკვლების ჩათვლით“, ელემენტური დაშლისა და გამსხვილებული ბლოკებით დაშლის მეთოდებით, დემონტაჟის ტექნოლოგიის შესაბამისად.

სადემონტაჟო სართულებზე სადემონტაჟო სამუშაოები სწარმოებს შემდეგი თანმიმდევრობით:

ა)კომუნიკაციების, იატაკების , შეკიდული ჭერების დემონტაჟი

ბ)ტიხრების, კარებებისა და ფანჯრების დემონტაჟი

გ)მზიდი კონსტრუქციების დემონტაჟი

მზიდი კონსტრუქციების დემონტაჟი თითოეულ სართულზე სწარმოებს შემდეგი თანმიმდევრობით:

ა) გადახურვის კონსტრუქციების (ფილა) და კიბის დემონტაჟი

ბ) რ/კ ბეტონის სარტყელის დემონტაჟი. მზიდი კედლების და ზღუდარების დემონტაჟი.

სასწავლო შენობის სარდაფის მზიდი კონსტრუქციების და საქვაბის შენობის I სართულის ელემენტების დემონტაჟის შემდეგ ხორციელდება ამ შენობების საძირკვლების დემონტაჟი.

საძირკვლების დემონტაჟის შემდეგ დარჩენილი ტრანშეა შეივსოს ადგილობრივი გრუნტით და მოშანდაკდეს.

8

V.სადემონტაჟო სამუშაოთა წარმოების მეთოდები

შენობების სადემონტაჟო სამუშოთა წარმოებისას მკაცრად უნდა იქნას დაცული სადემონტაჟო სამუშაოთა წარმოების ტექნოლოგიური თანამიმდევრობა.

სადემონტაჟო სამუშაოების დაწყებამდე აუცილებლად უნდა გამოირთოს გარე ქსელებიდან ყველა შიგა კომუნიკაცია (დენი,წყალი,კანალიზაცია,გაზი და სხვა).

მზიდი კონსტრუქციების დემონტაჟის დაწყებამდე აუცილებლად უნდა დაზუსტდეს მათი ტექნიკური მდგომარეობა,განლაგება და მაქსიმალური წონა.

მხოლოდ ამის შემდეგ არის ნებადართული მათი დემონტაჟის დაწყება.

სადემონტაჟო სამუშაოები სწარმოებს „ზემოდან-ქვემოთ“ ანუ „სახურავიდან-საძირკვლების ჩათვლით“

ყველა კონსტრუქცია დემონტაჟის დაწყებამდე უნდა გაშიშვლდეს.

სამუშაოთა წარმოების პროექტში დამუშავდეს ანაკრები მზიდი კონსტრუქციების ელემენტური დაშლის დეტალური მეთოდები და ტექნოლოგიური თანამიმდევრობა. სართულზე პირველ რიგში დემონტირებული იქნას ავარიულ მდგომარეობაში მყოფი ანაკრები კონსტრუქციები, დემონტაჟის ტექნოლოგიის სრული დაცვით.

სადემონტაჟო სამუშაოები ელემენტების შესაბამისად სწარმოებს შემდეგნაირად:

9

საინჟინრო ქსელების დაშლის დროს ხდება მათი დანაწევრება დაჭრით. შეერთებების დაშლა შესაძლებელია ხელის ჩაქუჩებით.

იატაკების დემონტაჟი უნდა მოხდეს ელემენტურად ხელით, მცირე მექანიზაციისა და ხელის ინსტრუმენტების გამოყენებით.

კარებების, ფანჯრების , სახურავის დემონტაჟი ხორციელდება ხელით, ელემენტური დაშლით.

მზიდი კედლებისა და ტიხრების დემონტაჟი ხორციელდება ორი მეთოდით:

1) ელემენტური დაშლის გზით- მეორადი გამოყენებისთვის ვარგისი მასალის კედლების და ტიხრების დემონტაჟი

2) გამსხვილებულ ბლოკებად დაშლის გზით- მეორადი გამოყენებისთვის უვარგისი მასალის კედლების და ტიხრების დემონტაჟი.

შენობის სართულებზე აკრძალულია კედლების და ტიხრების დანგრევა პირდაპირი მონგრევის გზით.

საძირკვლების მონგრევა ხორციელდება ხელით, პნევმატური ჩაქუჩების გამოყენებით.

გამსხვილებულ ბლოკებად დაშლის შემთხვევაში ამ ბლოკების დემონტირება და ტრანსპორტირება მიწამდე ხორციელდება საავტომობილო ამწით, ტვირთამწეობით 25ტნ.

გადახურვის ფილების დემონტაჟი ხორციელდება ელემენტური დაშლის მეთოდით შემდეგნაირად:

1) ხდება გადახურვის ფილების პირაპირებისა და სარტყელების ბეტონის შრის დაშლა ხელით,სანგრევი ჩაქუჩით.

2) ხდება ფილის დაჭერა ამწით ბაგირჩამჭიდების მეშვეობით.

10

3) სარტყლის არმატურის კარკასის ჩაჭრის შემდეგ განთავისუფლებული კონსტრუქცია საავტომობილო ამწით, ბაგირჩამჭიდების საშუალებით დემონტირდება სასაწყობო ადგილზე ან ავტომანქანაზე (გასატანად).

სამშენებლო ნაგვის აღება ხორციელდება ექსკავატორით, ჩამჩის ტევადობით 0,5მ3. ნაგვის გატანა ხორციელდება ავტოთვითმცლელებით.

ობიექტის მეპატრონის გადაწყვეტილების შემთხვევაში მეორადი გამოყენებისთვის ვარგისი მასალები, დეტალები და კონსტრუქციები დასაწყობდება დროებით სასაწყობო მოედნებზე.

სკოლის შენობების სადემონტაჟო სამუშაოები(ანაკრები კონსტრუქციების დემონტაჟი; კედლების და ტიხრების გამსხვილებული ბლოკების დემონტაჟი;მძიმე დეტალებისა და ნაკეთობების დემონტაჟი;ვარგისი მასალების ჩამოღება;სამშენებლო ნაგვის ჩამოღება და სხვ.) და საკვამლე მილის ლითონის სექციების დემონტაჟი ხორციელდება საავტომობილო ამწის გამოყენებით, ტვირთამწეობით 25 ტნ.

სადემონტაჟო სამუშაოების წარმოებისას ამწე მოძრაობს შენობების გრძივი კონტურის გასწვრივ გარედან: 1)სასწავლო შენობის დემონტაჟის დროს- შენობის ერთი მხრიდან, მიბმით 4,0 მეტრზე. 2) საქვაბის შენობის დემონტაჟის დროს- შენობის ერთი მხრიდან, მიბმით-3,0 მეტრზე. (დაზუსტდეს უშუალოდ ადგილზე).

საავტომობილო ამწე მუშაობს როგორც ისრულ, ასევე ისრულ-ბატიყელიან შესრულებაში.

სამშენებლო ნაგვის ტრანსპორტირება სართულებიდან ხორციელდება დახურული ღარების მეშვეობით.

სამუშაოთა წარმოებისას დაცული უნდა იქნას სნდაწ - III-4-80\*-ის და ტექნიკური რეგლამენტების მოთხოვნები.

11

VI.საჭირო მანქანა-მექანიზმები და ტრანსპორტი

სკოლის შენობების სადემონტაჟო სამუშაოების ჩასატარებლად საჭიროა შემდეგი მანქანა-მექანიზმები და ტრანსპორტი:

1. საავტომობილო ამწე, ტვირთამწეობით 25ტნ. -1 ცალი
2. ექსკავატორი „უკუჩამჩა“, ტევადობით 0,5მ3-1ცალი
3. მოძრავი კომპრესორი-1ცალი
4. ავტოთვითმცლელები-3ცალი
5. ბორტული ავტომანქანა-3ცალი
6. ავტოდამტვირთავი-1ცალი
7. სპეციალიზებული ტრანსპორტი - 1ცალი

დემონტაჟისათვის აუცილებელია ასევე შემდეგი მცირე მექანიზაციის

საშუალებები და ინვენტარი:

1. მცირე მექანიზაციის საშუალებები-2კომპლექტი
2. პნევმატური სანგრევი ჩაქუჩები-2ცალი
3. ელექტროსანგრევი ჩაქუჩები-2ცალი
4. ელექტრული ჭრის მექანიზმი-2ცალი
5. ინვენტარული ხარაჩოები-200მ2

12

VII. უსაფრთხოების ტექნიკა

ყველა სადემონტაჟო სამუშაო უნდა შესრულდეს სნდაწ - III-4-80\* - „უსაფრთხოების ტექნიკა მშენებლობაში“-ის და ტექნიკური რეგლამენტების მოთხოვნების მკაცრი დაცვით,ასევე ხანძარსაწინააღმდეგო ღონისძიებების მოთხოვნების მკაცრი დაცვით.

სადემონტაჟო სამუშაოების დაწყებამდე აუცილებლად უნდა დამუშავდეს „სადემონტაჟო სამუშაოთა წარმოების პროექტი“, რომელშიც დეტალურად იქნება მოცემული სადემონტაჟო სამუშაოთა წარმოების მეთოდები და უსაფრთხოების ღონისძიებები.

სადემონტაჟო სამუშაოების დაწყებამდე შენობის შიგა კომუნიკაციები(დენი,წყალი,კანალიზაცია,გაზი და სხვა) უნდა გამოირთოს გარე ქსელებიდან.

ანაკრები კონსტრუქციების დემონტაჟის დაწყებამდე აუცილებლად უნდა დაზუსტდეს მათი წონები,განლაგება და ტექნიკური მდგომარეობა. სადემონტაჟო სამუშაოების წარმოებისას წარმოშობილი სახიფათო ზონის საზღვარი სადემონტაჟო შენობების კონტურიდან შეადგენს: 1) სასწავლო შენობის- 3,0 მ-ს. 2) საქვაბის შენობის - 2,0 მ-ს. სახიფათო ზონები აუცილებლად უნდა შემოიღობოს დროებითი ღობით.

დროებითი შემოღობვის მოწყობის საკითხები დეტალურად გადაწყდეს უშუალოდ ადგილზე, დემონტაჟის განმახორციელებელი ორგანიზაციის მიერ.

სადემონტაჟო სამუშაოების წარმოებისას აკრძალულია უცხო ადამიანთა ყოფნა სადემონტაჟო მოედნის ტერიტორიაზე და განსაკუთრებით კი დემონტაჟის სახიფათო ზონებში.

დემონტაჟის სახიფათო ზონის მოცემული რადიუსი დაზუსტდეს სადემონტაჟო სამუშაოთა წარმოების პროექტში ან ადგილზე უშუალოდ

13

სამუშაოთა დაწყების წინ. დემონტაჟის სახიფათო ზონა შემოიღობოს დროებითი ღობით და აღინიშნოს კარგად დასანახი ნიშნებით და სიგნალებით.

ყველა მუშა და ინჟინერ-ტექნიკური პერსონალი სამუშაოთა წარმოებისას აღჭურვილი უნდა იყოს ინდივიდუალური უსაფრთხოების კომპლექტით(უსაფრთხოების ქამრები,რეზინის ფეხსაცმელები, რეზინის ხელთათმანები,ჩაფხუტები და სხვა). აკრძალულია სადემონტაჟო სამუშაოებზე მუშათა დაშვება დამცავი ჩაფხუტის,უსაფრთხოების ქამრების,რესპირატორებისა და დამცავი სათვალეების გარეშე.

აკრძალულია მანქანა-მექანიზმების მუშაობა უშუალოდ მოქმედი ელ. გადამცემი ხაზების ქვეშ.

მოქმედი ელ.გადამცემი ხაზების სიახლოვეს მანქანა-მექანიზმების მუშაობა დასაშვებია მხოლოდ დამშვები განწესის საფუძველზე.

სადემონტაჟო სამუშაოებზე დასაქმებულებს აუცილებლად უნდა ჩაუტარდეს სისტემური სწავლება უსაფრთხოების ტექნიკის საკითხებში. მხოლოდ ამ სწავლებების შემდეგ არის ნებადართული მათი დაშვება სადემონტაჟო სამუშაოებზე.

სკოლის შენობის სადემონტაჟო სამუშაოთა წარმოებისას აკრძალულია უცხო ადამიანთა ყოფნა სახიფათო ზონაში.

ყოველი მომუშავე სამუშაოს წარმოებისას უნდა იმყოფებოდეს უშუალოდ თავის სამუშაო ადგილზე,მოერიდოს სახიფათო ზონებში ყოფნას და სიარულს,დაემორჩილოს ამკრძალავ,გამაფრთხილებელ და მიმთითებელ ნიშნებს. სამუშაოები უნდა სწარმოებდეს უშუალოდ სამუშაოთა მწარმოებლის მეთვალყურეობით.

14

სამშენებლო ნაგვის გატანა ხორციელდება ავტოთვითმცლელებით ნაგავსაყრელზე. სადემონტაჟო სამუშაოთა წარმოებისას მიღებული უნდა იქნას ზომები და შემუშავდეს ღონისძიებები გარემოსა და გარშემომყოფთა დასაცავად მტვრისგან და ხმაურისგან.

15